Document ID: /roh_data/filtered/fineweb-2-filterrobots_roh.jsonl.gz/52482

Ils ulteriurs onns era il bogn avert Obere Au per il solit pér vegnì avert mez matg, quest onn è l’avertura vegnida spustada sin la fin d’emna d’Ascensiun. Il manader dal bogn, Markus Giger, è persvadì ch'i dat ina bun'avertura.
La glieud sa legra da puspè pudair far bogn suenter l'enviern fraid.
Il bogn cuvert vegn sanà durant la stad: il palantschieu sura vegn restaurà ed i vegn a dar ina nova ruschnera d'aua a partir da l'atun 2016.
Il di da la avertura
Tranter 15 e 20 persunas èn sin l'areal da l'Obere Au il di da l'avertura. La temperatura è 24 grads e l’aua è stgaudada sin 21 grads. Il vent sufla dentant ed uschia para quai d'esser in zic pli fraid. Era ils giasts èn plitost sin lur sientamauns ch'en l’aua.